**OBVEŠČANJE UPORABNIKOV PITNE VODE 2024**

Vsi uporabniki pitne vode boste do 31. marca tekočega leta prejeli Letno poročilo o pitni vodi na računih. Poročilo bo objavljeno tudi na oglasni deski KS in na spletni strani KS Zg.Ložnica.

Na naši spletni strani www.zg-loznica.si lahko ogledate rezultate vzorčenj pitne vode in vse druge pomembne informacije o pitni vodi.

**REZULTATI VZORČENJ PITNE VODE V KS ZG.LOŽNICA V LETU 2023**

**REZULTATI V OKVIRU NOTRANJEGA NADZORA:**

|  |  |  |  |
| --- | --- | --- | --- |
| VODOVODNI SISTEM | ŠTEVILO ODVZETIH VZORCEV | ŠTEVILO SKLADNIH VZORCEV | ŠTEVILO NESKLADNIH VZORCEV |
| GLADOMES | 6 | 4 | 2 |
| ZG.LOŽNICA | 5 | 4 | 1 |
| KOSTANJEVEC | 5 | 3 | 2 |

**REZULTATI V OKVIRU DRŽAVNEGA MONITORINGA:**

|  |  |  |  |
| --- | --- | --- | --- |
| VODOVODNI SISTEM | ŠTEVILO ODVZETIH VZORCEV | ŠTEVILO SKLADNIH VZORCEV | ŠTEVILO NESKLADNIH VZORCEV |
| GLADOMES | 2 | 2 | 0 |
| ZG.LOŽNICA | 2 | 2 | 0 |
| KOSTANJEVEC | 1 | 0 | 1 |

CENA PITNE VODE JE 0,50€ NA m3, oz. 0,0005€ NA L VODE.

Letna količina porabe pitne vode v KS Zg.Ložnica je v letu 2023 znašala 63.738m3 vode, v letu 2022 61.506m3 vode, v letu 2021 51.028m3 vode.

Letna povprečna količina porabe pitne vode na družino je cca 50m3.

V primeru neskladnosti pitne vode so **navodila za prekuhavanje vode** naslednja:

- vodo dezinficirajte s prekuhavanjem

- voda naj burno vre 3 minute

- najbolje, da jo pustite v isti posodi, v kateri ste jo prekuhali

- pokrito hranite v hladilniku in jo za pitje uporabljajte 24 ur, izjemoma do 48 ur.

Seznanjamo vas tudi z priporočili Nacionalnega inštituta za javno zdravje.

**Vzdrževanje hišnega vodovodnega omrežja**:

- vsaj enkrat na 14 dni na vseh pipah snemite in očistite mrežice

- voda iz pipe, ki jo vsakodnevno ne uporabljate naj pred prvo uporabo teče vsaj 2 minuti

- evidentirajte morebitne slepe rokave v vašem omrežju in jih odstranite, saj se v njih množijo bakterije. Do odstranitve vsaj enkrat na teden spirajte vodo iz slepih rokavov.

|  |  |  |  |
| --- | --- | --- | --- |
| **Člen\*** | **VZROK ZA OBVEŠČANJE** | **ČAS OBVEŠČANJA** | **NAČIN OBVEŠČANJA** |
| **12.** | Upravljavec vodovoda ugotovi, da je pitna voda neskladna ali zdravstveno neustrezna zaradi interne vodovodne napeljave. | Čimprej oziroma najpozneje v treh dneh po ugotovitvi obvesti lastnika oziroma upravljavca ali upravnika objekta1 . Če je treba razglasiti ukrep omejitve ali prepovedi uporabe pitne vode, pa najpozneje v dveh urah. | 1. Z obvestilom v hišni nabiralnik. 2. Oglasna deska KS Zg.Ložnica (Pri vhodu v KS, Zg.Ložnica 23) |
| **17.** | Upravljavec vodovoda izda ukrep omejitve ali prepovedi uporabe pitne vode. | Ob začetku veljavnosti ukrepa, a najpozneje v dveh urah obvesti uporabnike javne službe ali vse lastnike  zasebnega vodovoda (obvešča vsak dan do preklica).2 | 1. Z obvestilom v hišni nabiralnik. 2. Oglasna deska KS Zg.Ložnica (Pri vhodu v KS, Zg.Ložnica 23). 3. Spletna stran KS Zg.Ložnica |
| **17.** | Upravljavec vodovoda izda ukrep prekinitve oskrbe s pitno vodo | Takoj, ko je mogoče, a najpozneje v 24 urah po prekinitvi oskrbe, obvesti uporabnike javne službe. | 1. Z obvestilom v hišni nabiralnik. 2. Oglasna deska KS Zg.Ložnica (Pri vhodu v KS, Zg.Ložnica 23). 3. Spletna stran KS Zg.Ložnica |
| **22.** | Lastnik oziroma upravljavec ali upravnik prednostnih prostorov ugotovi neskladnost pitne vode. | Takoj obvesti uporabnike pitne vode v prednostnih prostorih.  Takojšnja obveščenost  uporabnikov pitne vode je še posebej pomembna, če je treba razglasiti ukrep omejitve ali prepovedi uporabe pitne vode. | 1. Oglasne deske prednostnih prostorov, vodstvo 2. Spletna stran KS Zg.Ložnica |
| **31.** | Ministrstvo za zdravje izda upravljavcu vodovoda dovoljenje za odstopanje od mejnih vrednosti parametrov iz Dela B Priloge 1 Uredbe o pitni vodi. | Na dan pridobitve dovoljenja, a najpozneje v sedmih dneh upravljavec vodovoda obvesti uporabnike javne službe ali vse lastnike zasebnega vodovoda. | 1. Z obvestilom v hišni nabiralnik. 2. Oglasna deska KS Zg.Ložnica (Pri vhodu v KS, Zg.Ložnica 23). 3. Spletna stran KS Zg.Ložnica |

**1** Lastnik oziroma upravljavec ali upravnik objekta je odgovoren, da obvesti o neskladnosti vse uporabnike pitne vode v objektu in jim posreduje ustrezna navodila.

**2** Uporabnike javne službe ali vse lastnike zasebnega vodovoda se obvesti tudi o prenehanju izvajanja ukrepa omejitve ali prepovedi uporabe pitne vode. Lastnik oziroma upravljavec ali upravnik objekta je odgovoren, da obvesti o neskladnosti vse uporabnike pitne vode v objektu in jim posreduje ustrezna navodila.

# Opozarjamo vse uporabnike, da je vsako delo oz. posredovanje nepooblaščene osebe na vodovodnem omrežju strogo prepovedano in kaznivo! Delo na vodovodnem omrežju lahko opravljajo samo za to pooblaščene osebe!

**PIJMO ZDRAVO VODO IZ VODOVODA!**

Lep pozdrav!

Vodja HACCP sistema Predsednik KS Tinje

Jasmina Gričnik, dipl.san.inž. Marko Petrišić